24. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΔΙΚΑΙΟΣΥΝΗΣ της 15/28 Απρ. 1994 (ΦΕΚ Α΄ 66) Έγκριση των υπ’ αριθ. 1 και 2 Πρωτοκόλλων της Ευρωπαϊκής Σύμβασης για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας (Στρασβούργο, 4.11.1993). ΄Εχοντας υπόψη: 1.Τις διατάξεις της Ευρωπαϊκής Σύμβασης για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας, η οποία υπογράφηκε στο Στρασβούργο στις 26.11.1987 κυρώθηκε με τον υπ’ αριθ. 1949/1991 Νόμο, που δημοσιεύθηκε στο υπ’ αριθ. 83 Φύλλο της Εφημερίδας της Κυβερνήσεως τεύχος Α΄ της 31 Μαΐου 1991. 2.Το περιεχόμενο των υπό έγκριση δύο Πρωτοκόλλων στην ως άνω Σύμβαση, αποφασίζουμε: Εγκρίνουμε ως έχει και στο σύνολό τους τα υπ’ αριθ. 1 και 2 Πρωτόκολλα της Ευρωπαϊκής Σύμβασης για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας, τα οποία υπογράφηκαν αμφότερα στο Στρασβούργο στις 4 Νοεμ. 1993 και των οποίων τα κείμενα σε πρωτότυπο στη γαλλική γλώσσα και σε μετάφραση στην ελληνική έχουν ως εξής: 1.Γ.δ.24 Ατομικά δικαιώματα - Δεδομένα προσωπικού χαρακτήρα ΔΕΥΤΕΡΟ ΠΡΩΤΟΚΟΛΛΟ ΤΗΣ ΕΥΡΩΠΑΪΚΗΣ ΣΥΜΒΑΣΗΣ ΓΙΑ ΤΗΝ ΠΡΟΛΗΨΗ ΤΩΝ ΒΑΣΑΝΙΣΤΗΡΙΩΝ ΚΑΙ ΤΗΣ ΑΠΑΝΘΡΩΠΗΣ Ή ΤΑΠΕΙΝΩΤΙΚΗΣ ΜΕΤΑΧΕΙΡΙΣΗΣ Ή ΤΙΜΩΡΙΑΣ Τα Κράτη, που υπογράφουν το παρόν Πρωτόκολλο της Ευρωπαϊκής Σύμβασης για την Πρόληψη των Βασανιστηρίων και της Απάνθρωπης ή Ταπεινωτικής Μεταχείρισης ή Τιμωρίας, που υπεγράφη στο Στρασβούργο στις 26 Νοεμ. 1987 (στο εξής θα αποκαλείται «η Σύμβαση»). Με την πεποίθηση ότι θα ήταν πρόσφορο να επιτρέπεται στα μέλη της Ευρωπαϊκής Επιτροπής για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας (στο εξής θα αποκαλείται «η Επιτροπή») να επανεκλέγονται δύο φορές, κρίνοντας εξάλλου, ότι είναι αναγκαίο να εξασφαλισθεί μία ισορροπημένη ανανέωση των μελών της Επιτροπής, Συμφώνησαν τα ακόλουθα: ΄Αρθρ.1.-1.Η δεύτερη φράση της παρ. 3 του άρθρ. 5 της Σύμβασης έχει ως εξής: «Επανεκλέγονται δύο φορές». 2.(Συμπληρώνεται με παρ. 4 και 5 το άρθρ. 5 της σύμβασης, που κυρώθηκε με το Νόμ. 1949/1991, ανωτ. αριθ. 17). ΄Αρθρ.3.-Το παρόν Πρωτόκολλο θα αρχίσει να ισχύει την πρώτη ημέρα του επομένου μήνα μετά τη λήξη μιας περιόδου 3 μηνών από την ημερομηνία κατά την οποία όλα τα Μέρη της Σύμβασης θα έχουν εκφράσει τη συγκατάθεσή τους να δεσμευθούν από το Πρωτόκολλο, σύμφωνα με τις διατάξεις του άρθρ. 2. ΄Αρθρ.4.-Ο Γενικός Γραμματέας του Συμβουλίου της Ευρώπης θα γνωστοποιεί στα Κράτη μέλη του Συμβουλίου της Ευρώπης και στα Κράτη μη μέλη, μέρη της Σύμβασης: α.κάθε υπογραφή, β.την κατάθεση κάθε εγγράφου επικύρωσης, αποδοχής ή έγκρισης, γ.την ημερομηνία έναρξης ισχύος του παρόντος Πρωτοκόλλου, σύμφωνα με το άρθρ. 3, δ.κάθε άλλη πράξη, γνωστοποίηση ή ανακοίνωση που σχετίζεται με το παρόν Πρωτόκολλο. Σε πιστοποίηση των ανωτέρω, οι κάτωθι υπογεγραμμένοι, νόμιμα εξουσιοδοτημένοι για το σκοπό αυτόν, υπέγραψαν το παρόν Πρωτόκολλο. Συντάχθηκε στο Στρασβούργο, στις 4 Νοεμ. 1993, στα γαλλικά και αγγλικά, 2 κείμενα που είναι εξίσου αυθεντικά, σε ένα μόνο αντίτυπο που θα κατατεθεί στα αρχεία του Συμβουλίου της Ευρώπης. Ο Γενικός Γραμματέας του Συμβουλίου της Ευρώπης θα διαβιβάσει επικυρωμένο αντίγραφο σε καθένα από τα Κράτη μέλη του Συμβουλίου της Ευρώπης. 